Diari Oficial de la Generalitat Valenciana


Sumari del DOGV 9334, del 09-05-2022 (2022/3324)

Convocatòria 2022/OP004 per a la cobertura de 2 places de tècnic o tècnica especialista en Informàtica, vacants en la plantilla del Consorci Provincial per al Servei de Prevenció i Extinció d'Incendis i Salvament de la província de València, mitjançant concurs oposició per torn lliure.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9334

Data del DOGV
:   09-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/3324


Data del document
:   12-04-2022

Organisme emissor
:   Consorci per al Servei de Prevencio i Extincio d'Incendi i Salvament de la Provincia de València

Tipus de document
:   Anunci

Descriptors 

:   * concurs administratiu

Convocatòria 2022/OP004 per a la cobertura de 2 places de tècnic o tècnica especialista en Informàtica, vacants en la plantilla del Consorci Provincial per al Servei de Prevenció i Extinció d'Incendis i Salvament de la província de València, mitjançant concurs oposició per torn lliure. [2022/3324]  
Per Decret de la Presidència Delegada del Consorci Provincial de Bombers de València número 379, de 5 d'abril de 2022, s'ha disposat l'aprovació de la Convocatòria 2022/OP004 i de les bases que han de regir el procés selectiu per a la cobertura de 2 places de tècnic/a especialista en Informàtica, vacants en la plantilla del Consorci Provincial per al Servei de Prevenció i Extinció d'Incendis i Salvament de la província de València, mitjançant concurs oposició per torn lliure.  
  
El text íntegre d'aquestes bases ha sigut publicat en el Butlletí Oficial de la Província de València número 71, de 12 d'abril de 2022.  
El termini de presentació de sol·licituds serà de 20 dies hàbils, a comptar del següent al de la publicació de l'extracte de la Convocatòria en el Boletín Oficial del Estado. Si l'últim dia és dissabte, diumenge o festiu, es prorrogarà al primer endemà hàbil.  
Les instàncies aniran dirigides a la Presidència del Consorci Provincial de Bombers de València, i han de presentar-se preferentment de forma telemàtica a través de la seu electrònica del Consorci Provincial de Bombers de València, en el Registre General d'Entrada del Consorci Provincial de Bombers de València (carrer Avellanes 14 € 46919 València), o en la forma que determina l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
Finalitzat el termini de presentació de sol·licituds, la Presidència del Consorci dictarà resolució aprovant la relació provisional de persones admeses i excloses, i, si és el cas, esment exprés de la causa d'exclusió, que es publicarà en el Butlletí Oficial de la Província i en el tauler d'anuncis oficial del Consorci. Així mateix, es publicarà en la pàgina web del Consorci a efectes merament informatius.  
  
València, 12 d'abril de 2022.- La presidenta delegada: Maria Josep Amigó Laguarda.